Source: http://www.socpoist.sk/uplatnenie-naroku--iol/1307s?set_subframe=blind
Timestamp: 2013-06-20 07:37:00+00:00
Document Index: 8393225

Matched Legal Cases: ['§ 97', '§ 17', '§ 16', '§ 17', '§ 83', '§ 97', '§ 97', '§ 85', '§ 97', '§ 97', '§ 293', '§ 97']

Sociálna poisťovňa - Rekvalifikácia
Definícia / účel dávky
Čo je rekvalifikácia a čo je účelom jej poskytovania.
Rekvalifikácia je vecná dávka poskytovaná z úrazového poistenia, ktorá má podporiť snahu poškodeného o pracovnú a sociálnu reintegráciu.
Rekvalifikácia je v § 97 ods. 2 zákona definovaná ako zmena doterajšej kvalifikácie poškodeného, ktorú treba zabezpečiť získaním nových znalostí a zručností, teoretickou alebo praktickou prípravou umožňujúcou jeho pracovné uplatnenie v inej vhodnej činnosti poškodeného. Iná vhodná činnosť poškodeného je činnosť zamestnanca alebo činnosť fyzickej osoby uvedenej v § 17 ods. 2 zákona zodpovedajúca zdravotnej spôsobilosti na prácu s prihliadnutím na jeho vek, pracovné schopnosti a kvalifikáciu. Vaša otázka Zbaliť <<viac informácií... >>
Kto má nárok
Vymedzenie okruhu osôb, ktoré majú nárok rekvalifikáciu.
Rekvalifikácia, ako dávka poskytovaná z úrazového poistenia zamestnávateľa, môže byť poskytnutá po splnení podmienok ustanovených zákonom (viď podmienky nároku) zamestnancovi zamestnávateľa podľa § 16 zákona a fyzickej osobe spadajúcej do osobného rozsahu úrazového poistenia podľa § 17 ods. 2 zákona, ktorých zákon definuje v § 83 pre účely poskytovania úrazových dávok ako poškodených, ak utrpeli pracovný úraz alebo sa u nich zistila choroba z povolania. Vaša otázka Zbaliť <<viac informácií... >>
Uplatnenie nároku
Kde a ako je potrebné požiadať o rekvalifikáciu.Prvým predpokladom začatia konania o rekvalifikácii je podanie žiadosti o túto úrazovú dávku pobočke Sociálnej poisťovne. Vaša otázka Zbaliť <<viac informácií... >>
Podmienky nároku
Aké podmienky musia byť splnené, aby vznikol nárok na rekvalifikáciu.
Na poskytnutie rekvalifikácie z úrazového poistenia nie je právny nárok. Rekvalifikácia môže byť poskytnutá po posúdení zdravotnej spôsobilosti u poškodeného, ktorý v dôsledku pracovného úrazu alebo choroby z povolania má pokles pracovnej schopnosti. Toto posudzovanie je vykonávané najmä s ohľadom na možnosť opätovného zaradenia poškodeného do pracovného procesu posudkovým lekárom sociálneho poistenia (§ 97 ods. 1 zákona).
Rekvalifikácia sa neposkytuje ak je poškodený poberateľom starobného dôchodku (§ 97 ods. 5 zákona). Vaša otázka Zbaliť <<viac informácií... >>
Posúdenie zdravotného stavu
Kto vykonáva posudzovanie zdravotného stavu.Zdravotnú spôsobilosť poškodeného absolvovať rekvalifikáciu posudzuje posudkový lekár sociálneho poistenia príslušnej pobočky Sociálnej poisťovne. (bližšie Lekárska posudková činnosť úrazového poistenia) Vaša otázka Zbaliť <<viac informácií... >>
Kto zabezpečuje a kde sa rekvalifikácia vykonáva.
Rekvalifikáciu zabezpečuje Sociálna poisťovňa vo vzdelávacom zariadení na výkon rekvalifikácie, ktoré spĺňa podmienky podľa § 85 zákona Národnej rady Slovenskej republiky č. 387/1996 Z. z. o zamestnanosti v znení zákona č. 386/1997 Z. z.. Na zabezpečenie jej vykonávania uzatvára Sociálna poisťovňa s týmto zariadením písomnú dohodu, ktorá obsahuje najmä zameranie, rozsah a sumu nákladov spojených s poskytovaním rekvalifikácie. Náklady spojené s rekvalifikáciou uhrádza Sociálna poisťovňa; ich súčasťou sú aj výdavky na stravovanie, ubytovanie a cestovné výdavky podľa zákona č. 283/2002 Z. z. o cestovných náhradách v znení neskorších predpisov (§ 97 ods. 3 zákona).
S rekvalifikáciou, ako vecnou dávkou súvisí aj dávka peňažného charakteru - rekvalifikačné, ktoré finančne zabezpečuje poškodeného počas absolvovania rekvalifikácie. Rekvalifikáciu možno prerušiť z vážnych dôvodov poškodeného na základe jeho písomnej žiadosti (§ 97 ods. 4 zákona). Podľa § 293bs Prechodných ustanovení novely zákona k úpravám účinným od 1. januára 2011, ak vznikol nárok na úrazovú dávku pred 1. januárom 2011, nárok na dávku sa posudzuje a suma tejto dávky sa určuje podľa zákona účinného do 31. decembra 2010. Vaša otázka Zbaliť <<viac informácií... >>
Maximálna doba poskytovania rekvalifikácie.
Z dôvodu toho istého pracovného úrazu alebo tej istej choroby z povolania sa rekvalifikácia môže poskytovať v rozsahu najviac šiestich mesiacov. V odôvodnených prípadoch, ak možno predpokladať, že poškodený získa pracovnú schopnosť na výkon jeho doterajšej činnosti alebo inej vhodnej činnosti poškodeného po uplynutí šiestich mesiacov, rekvalifikácia sa môže poskytnúť aj po uplynutí tohto obdobia, najviac v rozsahu ďalších šiestich mesiacov (§ 97 ods. 4 zákona). Vaša otázka Zbaliť <<viac informácií... >>